4. ΒΑΣΙΛΙΚΟΝ ΔΙΑΤΑΓΜΑ της 2/18 Απρ. 1945 (ΦΕΚ Α΄ 97) Περί τρόπου εξετάσεων φοιτητών Νομικής Σχολής Πανεπιστημίου Αθηνών. Έχοντες υπ’ όψει την παρ. 1 του άρθρ. 4 του Νόμ. 1696/44 ως και την υπ’ αριθ. 328/44 γνωμοδότησιν του Συμβουλίου Επικρατείας, προτάσει του επί των Θρησκευμάτων και Εθνικής Παιδείας Υπουργού, μετά πρότασιν της Συγκλήτου και γνώμην της Νομικής Σχολής του Πανεπιστημίου Αθηνών, απεφασίσαμεν και διατάσσομεν: Άρθρον μόνον.-1.Κατά τας προφορικάς επί πτυχίω εξετάσεις εν τη Νομική Σχολή του Πανεπιστημίου Αθηνών ο λαβών εις πέντε ή πλείονα μαθήματα κάτω της βάσεως καλώς 5 δεν δικαιούται εις επανεξέτασιν, ειμή μετά πάροδον 6 μηνών, ο λαβών εις τρία ή τέσσαρα μαθήματα κάτω της βάσεως καλώς 5 μετά πάροδον 4 μηνών και ο λαβών εις έν ή δύο μαθήματα κάτω της βάσεως καλώς 5 μετά πάροδον τριών μηνών. 2.Προς εφαρμογήν της διατάξεως της παρ. 1 οι βαθμοί των μαθημάτων εις α υπάρχουσα πλείονες του ενός εξετασταί συμψηφίζονται. 3.Το γενικόν αποτέλεσμα των πτυχιακών εξετάσεων αποτελείται εκ του πηλίκου όπερ εξάγεται εκ της διαιρέσεως των εν ταις γραπταίς και προφορικαίς εξετάσεσι δοθέντων βαθμών δια του αριθμού των εξεταστών καθηγητών εις ον προστίθεται και ο αριθμός των μαθημάτων των εξετασθέντων γραπτώς. 4.Καταργείται πάσα διάταξις αντικειμένη εις το παρόν Δ/μα, πλην των ειδικών διατάξεων των αφορωσών εις τους στρατευθέντας φοιτητάς ως προς τον τρόπον της εξαγωγής των αποτελεσμάτων και τον χρόνον της επανεξετάσεως των απορριπτομένων. 5.Αι διατάξεις του παρόντος εφαρμόζονται επί των από της δημοσιεύσεώς του και εφεξής προσερχομένων το πρώτον εις προφορικάς επί πτυχίω εξετάσεις. Εις τον αυτόν επί των Θρησκευμάτων και Εθνικής Παιδείας Υπουργόν ανατίθεμεν την δημοσίευσιν και εκτέλεσιν του παρόντος Κ.Δ/τος. 